புதுப்பாவாடையில் அங்கும் இங்கும் கறைகள். மரம் ஏறியதாலோ ? எல்லாம் " கல்லூஸ்.. " என்று அழைத்தவாறே உள்ளே வந்து " பாவாடை அழுக்காக்கியுட்டேண்டி. அம்மா வைவாளா ? " என்று கேட்டுக் கொண்டு பூக்குடலையுடன் அவள் முன் நிற்கிறேன். கல்யாணி ஒரு நிமிடம் வெறிக்கப் பார்த்துவிட்டு " அப்பா " என்று கூவிக் கொண்டே போகிறாள். 223 கல்யாணியின் பார்வை , பூக்குடலையைக் கூட வாங்காமல் அவள் உள்ளே ஓடியது எல்லாமாக மனத்தில் கம்பளிப் பூச்சி நெளிகிறது. ஸாடின் பாவாடையைப் பார்க்கிறேன். வெல்வெட் சட்டையைத் தடவிப் பார்க்கிறேன். ஒன்றும் ஆகவில்லையே ?